Ապա բուրժուական Հայստանից բեռնված վագոնները, ծանր ճռռալով շարժվեցին դեպի սոցիալիստական սովյալ Ռուսաստան, տարան աշնան սերմնացուն, որ պատերազմի պատճառով չէին հասցրել հողին հանձնել: Տարան նաև գարնան սերմնացուն, և նրանք, որ այդ հատիկը չէին վաստակել, վագոններին հպարտությամբ գրում էին. «Լենինին` Հայաստանից»: Փույթ չէր, որ սովամահության գնով սերմնացուն խնայած ժողովուրդը հաջորդ տարիներին մատնվում է սոսկալի սովի: Ճիշտ է, այնտեղից ուղարկեցին 20 միլիոն ռուբլի, բայց որպեսզի պատկերացնենք, թե դա ինչ է իրենից ներկայացնում, ասենք միայն, որ Խորհրդայն Ադրբեջանը, Արցախն ու Զանգեզուրը նվաճելու համար հատկացրել էր 200 միլիոն ռուբլի, անշուշտ նույնպես Մոսկվայի ուղարկածը: